KNM Narvik

KNM Narvik (viirinumero F304) oli Norjan laivaston Oslo-luokan fregatti, joka tilattiin 1960. Alus oli palveluksessa vuodesta 1966 vuoteen 1998. Alus on ollut vuodesta 2008 esillä merimuseossa Hortenissa. Valmistus Alus tilattiin 1960 Hortenin laivastontelakalta, missä köli laskettiin 1964. Alus laskettiin vesille 8. tammikuuta 1965 ja valmistui 30. marraskuuta 1966. Palvelus Alus modernisoitiin 1987–1990, jolloin alukselle asennettiin suojasoihdunheittimet, Spherion TSM-2633-kaikuluotain, NFT MSI-3100 -tiedonsiirtojärjestelmä sekä 76 millimetrin ilmatorjuntatykki korvattiin Boforsin 40 mm/L70 ilmatorjuntatykillä. Vuosina 1996-1997 alukselle asennettiin Link 11- ja 14-tietoliikennejärjestelmät, GPS ja Plesseyn AWS-9-tutka. Alus osallistui kaikkiaan yli 60 purjehdukseen Pohjois-Norjaan, joihin sisältyy 12 vierailuta Huippuvuorilla. Se osallistui 19 kertaa Naton Atlantille sijoitettun pysyvään laivasto-osastoon (engl. NATO's Standing Atlantic Force, STANAVFORLANT). Kylmän sodan päätyttyä alus osallistui vuosina 1994 ja 1995 Adrianmerellä entisen Jugoslavian alueen aseiden vientikiellon valvontaan operaatio Sharp Guardissa. Terrorismin vastaiseen sotaan alus osallistui 2001, 2002 ja 2004 Välimerellä operaatio Active Endeavourissa, jossa seurattiin Välimeren alueen merenkulkua. Alus siirrettiin kesällä 2007 telakalle ennen kuin se sijoitettiin Norjan merimuseoon kesällä 2008. Lähteet Gardiner, Robert (toim.): Conway's All the World's Fighting Ships 1947–1995. London: Conway Maritime Press, 1995. ISBN 0-85177-605-1 (englanniksi) Viitteet